OpenLLM-France/wikimedia huggingface dataset:
# James Stirling

James Frazer Stirling (Glasgow, Eskozia, 1926ko apirilaren 22a − Londres, 1992ko ekainaren 25a) arkitekto britainiarra zen.
Liverpoolen hazi zen eta bertako arkitektura eskolan ikasi, Londresen agentzia ireki zuen arte James Gowan lankidearekin.
Le Corbusierren azken lanek eragin handia izan zuten Stirling eta lankidearengan. Horrela, estilo berri beteko fatxadak proiektatu zituzten, adreilua eta ageriko konkretua (hormigoia) uztartuz. Stirlingen iritziz, eraikin batek bere funtzioa adierazi behar du eta, erabiltzaileak pertsonak direnez, giza erabilera horrek fatxadako elementuen aberastasuna eta aniztasuna agertu behar du, sinpletasuna saihestuz. Horrela, historia irakasteko edo erakusteko eraikin batek historia bera islatu behar du, hainbat garaietako elementu eta formak islatuz. Arkitektura elementu eta forma hauen harreman eta konbinazioan datza. Modu berean, giza eskalako eraikinak egiten saiatzen da, irizpide humanistikoak egituraren, estetikaren eta ekonomiaren gainetik jartzen dituelarik.
1981 urtean Pritzker Saria jaso zuen.

## Lan garrantzitsuak

* 1958 : School Assembly Hall aretoa, Camberwell, Erresuma Batua
* 1959-63 : Ingeniaritza eskola, Leicester Unibertsitatea, Erresuma Batua
* 1969-72 : Olivettiren Hezkuntza Zentroa, Haslemere, Erresuma Batua
* 1964-67 : Historia Fakultatea, Cambridge Unibertsitatea, Erresuma Batua
* 1964-67 : St. Andrews Unibertsitatearen egoitza-handipena, St. Andrews, Eskozia
* 1966-71 : Queen's College-eko ikasle egoitza, Oxford, Erresuma Batua
* Rice Unibertsitatearen handitzea, Texas, AEB
* Kostu txikiko hainbat etxebizitza eta egoitza
* 1983-88 : Arte Dramatikoen Zentroa, Cornell Unibertsitatea, Ithaca, New York
* 1980-85 : Clore Gallery handitzea, Tate Gallery, Londres
* 1979-85 : Arthur M. Sackler Museoa, Harvard Unibertsitatea, Massachusetts, AEB
* 1979-85 : Fogg Arte Museoaren eranskinak, Harvard, Massachusetts, AEB
* 1967-76 : Southgateko 1.500 etxebizitza (6.000 biztanle), Runcorn New Town, Erresuma Batua (1990ean eraitsia)
* 1979-84 : Neue Staatsgalerie eta Ganbera Aretoa, Stuttgart, Alemania
* 1984-88 : Tate Gallery, Liverpool, Erresuma Batua
* 1980-90 : B.Braun bulego eta fabrikazio eraikina, Melsungen, Alemania
* 1993-94 : Musika eta Antzerki Udal Goi Eskola, Stuttgart, Alemania (hil ondoren eraikia)

## Kanpo loturak

* James Stirling Pritzker Sarien gunean
* Datuak: Q159619
* Multimedia: James Stirling / Q159619
# Josef Orabuena

Josef Orabuena (Tutera, XIV. mendea - ?, XV. mendea) nafar medikua izan zen, erresumako rabbi nagusia izandakoa.
Talmud ikasi ondoren, Lizarran lan egin zuen. Karlos II.a eta Karlos III.a erregeentzat lan egin zuen. Juda Levirekin batera aritu zen, zerga biltzaile moduan. 1401ean, bere lanari esker, Karlos III.ak Tuterako juduei 120 libera barkatu zizkien, haiek Sinagoga Nagusia zaharberritu zezaten. 1408an Frantziako Erresumara joan zen erregearekin batera, honek bertan zituen feudoetara ikuskatzera.

## Erreferentziak

* ↑ www.jewishencyclopedia.com
* ↑ Saez, Liciniano. (1796). Demostración histórica del verdadero valor de todas las monedas que corrian en Castilla durante el reynado del Señor Don Enrique III, y de su correspondencia con las del Señor Don Cárlos IV: con un apéndice de documentos que acreditan el valor de muchas extrangeras de aquel tiempo, y varias notas, ó discursos histórico-críticos sobre asuntos muy importantes, ó curiosos, probado todo con instrumentos coetaneos. Imprenta de don Benito Cano, 500 or..
* ↑ Yanguas Miranda, José. (1840). Diccionario de Antigüedades del Reino de Navarra con adiciones. 2, 116 or..

## Kanpo estekak

* Datuak: Q44480814
# Josef Radetzky von Radetz

Johann Josef Wenzel Anton Franz Karl, Graf Radetzky von Radetz (txekieraz: Jan Josef Václav Antonín František Karel hrabě Radecký z Radče; eslovenieraz: Janez Jožef Vencelj Anton Frančišek Karel grof Radetzky; Třebnice, 1766ko azaroaren 2a - Milan, 1858ko urtarrilaren 5a) txekiar noble eta Austriako landa-mariskala izan zen.
Txekiar jatorriko Bohemiako militar familia batean jaio zen. Austriako armadan sartu zen eta Napoleondar gerren azken etapan esku hartu zuen. Soldaduek asko estimatzen zuten, "Vater" ("Aita") deitzen baitzioten.
Italiako Lehen Independentzia Gerran, Custoza eta Novarako guduetan garaile izan zen. 1848tik 1857ra Lonbardia-Veneziako erregeordea izan zen.
Johann Straussek Radetzky martxa konposatu zuen Custozako batailaren garaipena ospatzeko.
* Datuak: Q153500
* Multimedia: Count Johann Joseph Wenzel Radetzky von Radetz / Q153500
# Josef Nazaretekoa

    Artikulu hau Itun Berriko Josefi buruzkoa da; Itun Zaharreko Josef gaitzat duena beste hau da: «Josef (patriarka)»
Josef Nazaretekoa (hebreeraz: יוֹסֵף), kristautasunaren arabera, Jesukristoren ama zen Mariaren senarra izan zen eta, beraz, Jesusen usteko aita. Lanbidez arotza izan zen eta jende xumea zela badioten ere, Mateo (1:1-17) eta Lucasen (3:23-38) genealogiek David erregearen leinuarena zela diote. Bere heriotza-data ezezaguna bada ere, tradizioak dio Jesusek hamabi urte baino gehiago zituela hil zela. Dena den, Ebanjelioaren berri ematen hasi zuenean ez da agertzen.

## Biblian

Ebanjelioko kontakizuna hastean, Maria Josefekin ezkontzeko hitz emanda dago. Garai hartako juduen ezkontzan lehen pausoa zen hau: emaztegaiaren etxean ospatzen zen ituna izan ohi zen. Bigarren zatia ezkontza bera zen: senargaiak emaztegaia bere gurasoen etxetik atera eta bere etxera eramaten zuen. Bigarren momentu honetan hasten ziren biak elkarrekin bizitzen.
Maria Joseri hitz emanda zegoela Jainkoaren aingerua agertu zitzaion (Lukasen ebanjelioa 1: 26-38). Jainkoak bere semearen Ama izateko aukeratu zuela adierazi zion, Espiritu Santuaren egitez haurdun geldituko zela. Mariak Jainkoaren borondatea bere egin zuen.
Mateoren Ebanjelioak (1:18-24) Maria haurdun zegoela jakin zuenean izugarrizko drama jasan zuela dio. Maria uko egitekotan zegoela- isilpean, zuzena zelako, maite zuelako eta zuen Legeak zioen bezala (Deuteronomioa 22:21) harrika zezatela nahi-, Jainkoaren aingerua agertu zitzaion eta Espiritu Santuaren bitartez gelditu zela haurdun esan zion, baita bere Semeak herria salbatuko zuela ere. Hori zela eta Josef Maria onartu zuen.
Zesar Augusto enperadorearen erabakiz, Judeako herritar guztiek beraien jaioterrira joan behar izan zuten izena ematera, errolda osatzeko. Josef Judeako Betleem herrixkakoa zen eta bertara joan zen Maria emaztearekin. Bertan zeudela txabola edo ukuilu batean izan zuen haurra Mariak, ostatuan ez baitzegoen beraientzako tokirik.
Herodesek jaiotzaren berria izan zuenean Betleemgo ume guztiak hiltzeko agindu eman zuen. Josef familia eraman zuen Egiptora eta Herodes hil arte ez zen itzuli. Hala ere, Arkelaoren beldur ez zen Judean geratu baizik eta Nazareten (Mateo 2:13-23), Mariaren herrixka zela (Lucas 1:26-32).
Jose Belenen jaioa zenez, Maria ere hantxe erroldatu behar zuelako.Garai hartan, Cesar Augustok zentsu bat ezarri zuen eta pertsona bakoitza bere herrian erroldatu behar zuelako.

## Erreferentziak

* ↑ Euskaltzaindia. 66. araua: Santutegiko izen ohikoenak. .

## Kanpo estekak

* Datuak: Q128267
* Multimedia: Saint Joseph / Q128267
# Josef Kadraba

Josef Kadraba (Řevničov, Txekoslovakia, 1933ko irailaren 29a - Praga, 2019ko abuztuaren 5a) txekiar futbolaria izan zen. AC Sparta Praga eta SK Slavia Praga taldeetan jolastu zuen, besteak beste. Txekoslovakiako futbol selekzio nazionalan 17 aldiz jolastu zuen eta bederatzi gol sartu zituen. 1962ko Munduko Futbol Txapelketan finalista izan zen bere selekzioarekin.
* Datuak: Q1676314
* Multimedia: Josef Kadraba / Q1676314
# Josef Klaus

Josef Klaus (Kötschach-Mauthen, 1910eko abuztuaren 15a - Viena, 2001eko uztailaren 26a) austriar politikaria izan zen. Austriako kantzilerra izan zen 1964tik 1970era.
Vienako Unibertsitatean zuzenbidea ikasi zuen eta ikasle katolikoen anaitasuneko kide izan zen. Bigarren Mundu Gerran esku hartu zuen Alemaniako armadako kide gisa, eta Polonia, Frantzia, Errusia eta Finlandiako kanpainetan borrokatu zen.
1949tik 1961era Salzburg estatuko gobernadorea izan zen. 1961etik 1963ra Finantza ministro izan zen Alfons Gorbachen gobernuan. 1964ko apirilean Austriako kantziler bihurtu zen Gorbachen dimisioaren ondoren eta sozialistekin koalizio handia mantendu zuen. 1966ko hauteskundeak irabazi zituen gehiengo osoarekin eta Austriako Askatasunaren Alderdiko gobernu bakar bat osatu zuen. Erreforma ugari hasi zituen, baina 1970eko hauteskundeak galdu zituen.
* Datuak: Q241131
* Multimedia: Josef Klaus / Q241131
# Josef Masopust

Josef Masopust (Střimice, Txekoslovakia, 1931ko otsailaren 9a - Praga, 2015eko ekainaren 29a) txekiar futbolaria izan zen, Dukla Pragan erdilari moduan ia bere ibilbide osoan aritu zena. Bere ibilbideko urterik distiratsuena 1962 izan zen, Txekoslovakiak bigarren postua lortu zuenean Txileko Munduko Txapelketan, Brasil 3-1 garaituz, eta berak irabazi zuen France Football aldizkariko Urrezko Baloia.
* Datuak: Q223158
* Multimedia: Josef Masopust / Q223158
# Josef Moret

Josef Moret Mendi (Iruñea, 1615eko uztailaren 10ean bataiatua - Iruñea, 1687ko azaroaren 12a), aita Moret izenaz ezaguna, elizgizon jesuita eta historialari nafarra izan zen.

## Biografia

1654an latinez Hondarribiko setioari buruzko monografia idatzi zuenean, Nafarroako Erresumako kronikalari bilakatu zen, Annales del Reyno de Navarra obraren lehenengo hiru liburuki idatzi zituen.
Moret izan zen Nafarroako Armarriko ikonografia Navas de Tolosako Kateen kondairarekin lotu zuena, Investigaciones históricas lanean.

## Lanak

* Investigaciones históricas de las antigüedades del reino de Navarra. (1665)
* Annales del Reyno de Navarra (1684-1704)

## Erreferentziak

* ↑ '"Gran Enciclopedia Larousse" ISBN 84-320-7370-9
* ↑ (Gaztelaniaz) «La presencia de caballeros navarros y el escudo de Navarra» Nuestro Tiempo 671.
* Datuak: Q9014930
* Multimedia: José de Moret / Q9014930
# Josef Kajetán Tyl

Josef Kajetán Tyl (Kutná Hora, Bohemia, Austriar Inperioa, 1808ko otsailaren 4a - Plzeň, 1856ko uztailaren 11) txekiar antzerkigile, idazle eta aktorea izan zen.
Ikasketak amaitu ondoren, antzerki-konpainia bateko kide izan zen. Antzerki taldea desegin ondoren, errejimendu militar baten bulegoetan lan egin zuen, aisialdian antzezlanak idazten zituen bitartean. 1842an Estatuko Antzokian hasi zen lanean, eta bertan zuzendari, antolatzaile eta egile izan zen. 1833tik, gainera, erredaktore izan zen Txekiako egunkarietan.
1848an sartu zen politikan, iraultzen urtean, eta Austriako Parlamentuko kide hautatu zuten. Txekiar nazioaren Independentziaren aldeko borrokagatik, Estatuko Antzokitik bota zuten. Antzerki konpainia ibiltari batean lan egin zuen berriro, baina ez zuen arrakastarik izan eta bere familia pobrezian erori zen.
Txekiar Pizkunde Nazionalaren egile garrantzitsuenetako bat izan zen. Hogei antzezlan eta eleberri eta ipuin idatzi zituen. Txekiako ereserki nazionalaren egilea da.

## Lan hautatuak

* Paličova dcera
* Pražský flamendr
* Bankrotář
* Chudý kejklíř
* Jan Hus
* Žižka z Trocnova
* Krvavý soud aneb kutnohorští havíři
* Krvavé křtiny, aneb Drahomíra a její synové
* Strakonický dudák
* Lesní panna aneb cesta do Ameriky
* Tvrdohlavá žena
* Jiříkovo vidění
* Čert na zemi
* Paní Marjánka, matka pluku
* Fidlovačka aneb Žádný hněv a žádná rvačka – Kde domov můj izeneko abestietako bat Txekiar Errepublikako ereserki bihurtu zen 1918an
* Slepý mládenec

## Kanpo estekak

* Datuak: Q634100
* Multimedia: Josef Kajetán Tyl / Q634100
# Japoniako aintzirak

Japonian aintzira ugari dago, askok jatorri bolkanikoa daukate. Biwa aintzira ezik, gainerakoak aintzira txikiak dira.
Hona hemen aintzira nagusiak azaleraren arabera:
| Ord. | Ibaia | Luzera | Sakonera | Uhartea |
| 1 | Biwa | 670 km² | 103'8 m | Honshu |
| 2 | Kasumigaura | 167 km² | 7'1 m | Honshu |
| 3 | Saroma | 151 km² | 19'6 m | Hokkaidō |
| 4 | Inawashiro | 103 km² | 94'6 m | Honshu |
| 5 | Nakaumi | 86 km² | 17'1 m | Honshu |
| 6 | Kussharo | 79'3 km² | 117'5 m | Hokkaido |
| 7 | Shinji | 79'1 km² | 6'0 m | Honshu |
| 8 | Shikotsu | 78'4 km² | 360'1 m | Hokkaido |
| 9 | Tōya | 70'7 km² | 179'9 m | Honshu |
| 10 | Hamana | 65'0 km² | 13'1 m | Honshu |
| 11 | Ogawara | 62'2 km² | 24'4 m | Honshu |
| 12 | Towada | 61'0 km² | 326'8 | Honshu |
| 13 | Notoro | 58'4 km² | 23'1 m | Hokkaido |
| 14 | Furen | 57'5 km² | 13'0 m | Hokkaido |
| 15 | Kitaura | 35'2 km² | 7'0 m | Honshu |
| 16 | Abashiri | 32'3 km² | 16'1 m | Hokkaido |
| | Akkeshi | 32'3 km² | 11'0 m | Hokkaido |
| 18 | Hachirōgata | 27'7 km² | 12'0 m | Honshu |
| 19 | Tazawa | 25'8 km² | 423'4 m | Honshu |
| 20 | Mashū | 19'2 km² | 211'4 m | Hokkaido |

## Ikus, gainera

* Japoniako geografia

## Kanpo estekak

* Datuak: Q1540607
* Multimedia: Lakes of Japan / Q1540607
# Japoniako emakumezkoen errugbi selekzioa

Japoniako emakumezkoen errugbi selekzioa (japonieraz: ラグビー女子日本代表, Ragubī joshi nihon daihyō) Japoniaren ordezkaria da errugbi partida ofizialetan. 1991n jokatu zuen lehenbiziko partida.

## Palmaresa

* Munduko Errugbi Kopa
** Parte hartzeak (5): 1991, 1994, 2002, 2017, 2021

## Kanpo estekak

* (Ingelesez) Japoniako Errugbi Federazioaren webgunea, en.rugby-japan.jp
* Datuak: Q3590684
* Multimedia: Japan women's national rugby union team / Q3590684
# Japoniako bandera

Japoniako bandera :
| Erabilera | |
| Proportzioa | 2:3 |
| Erabakia | - |
| Koloreak | Gorria Zuria |
Japoniako bandera, eguzki diskoa esanahia duten Nisshōki (日章旗) eta Hinomaru (日の丸の)旗) izenez ere ezagutzen da. Atzealde zuria du, eta erdian eguzkia adierazten duen zirkulu gorri handia dauka.

## Kanpo estekak

* Datuak: Q43175
* Multimedia: National flag of Japan / Q43175
# Japoniako errugbi selekzioa

    Artikulu hau Japoniako gizonezkoen selekzioari buruzkoa da; emakumeen selekzioa gaitzat duena beste hau da: «Japoniako emakumezkoen errugbi selekzioa»
Japoniako errugbi selekzioa Japoniaren ordezkaria da errugbi partida ofizialetan. Asiako talderik indartsuena da. Aipagarria da 2015eko Munduko Errugbi Kopan Hegoafrikaren aurka lorturiko garaipena. 2019koan, berriz, final laurdenetara iritsi zen.

## Historia

Errugbia 1899an iritsi zen Japoniara, lehenago kaietan jokatzen bazen ere. Selekzioak 1932ko urtarrilaren 31n jokatu zuen lehenbiziko partida, Kanadaren kontra. Munduko Errugbi Koparen edizio guztietan parte hartu badu ere, lehenbiziko zazpietan partida bakarra baino ez zuen irabazi, 1991koan, Zimbabweren aurka.
Japoniako selekzioaren aro berria 2003ko Munduko Errugbi Kopan hasi zen, Eskoziaren aurka galdutako partidan (32-11). Egun hartan Japoniak adore erakustaldia egin zuen. Baloi jabetzaren % 17 bakarrik izan arren, amaitzeko 23 minutu falta zirenean lau puntugatik bakarrik galtzen ari zen, eta lehen zatian bi entsegu aukera oso on izan zituen. Japoniarrek, egun hartan, 136 plakatze egin zituzten, 168 saiakeratan. Taldearen goitizena ere aldatu zen egun hartan: "Gerezi loreak" zirenak "Lore ausartak" bilakatu ziren; kazetari ingeles batek aldatu zien bere kronikan, eta federazioak bere egin zuen.
2015eko Munduko Errugbi Kopan, Hegoafrikari irabaztea lortu zuen, 34-32, Brightongo Miraria delakoan. Munduko Kopetan inoiz izandako ezustekorik handiena da askorentzat. Japoniak, gainera, azken jokaldian entsegua lortuta irabazi zuen, zigor-kolpea hagetara bota eta partida berdintzen saiatu beharrean, eskura jokatzea erabaki baitzuen. 2019koa, berriz, beren etxean jokatu zen, eta lehenbiziko aldiz lortu zuten final laurdenetara sailkatzea, multzoko lau partidak irabazita.

## Palmaresa
### Asiako Errugbi Txapelketa

* Txapelduna (25): 1969, 1970, 1972, 1974, 1976, 1978, 1980, 1984, 1992, 1994, 1996, 1998, 2000, 2004, 2007, 2008, 2009, 2010, 2011, 2012, 2013, 2014, 2015, 2016, 2017.
* Finalista (5): 1982, 1986, 1988, 1990, 2002

### Ozeano Bareko Nazioen Errugbi Kopa

* Txapelduna (3): 2011, 2014, 2019
* Hirugarrena (1): 2010

## Uniformea

* 2011 ||
* 2015-tik ||

## Erreferentziak

* ↑ 'Lore ausartak': porrot baten oroitzapena. Berria, 2019ko urriak 18, CC BY-SA 4.0, berria.eus (Noiz kontsultatua: 2022-10-27).
* ↑ Magro Eizmendi, Imanol. Japoniaren azal berria. Berria, 2019ko urriak 18, CC BY-SA 4.0, berria.eus (Noiz kontsultatua: 2022-10-27).
* ↑ English, Tom. Japan 28-21 Scotland: Gregor Townsend's side out of Rugby World Cup. BBC News, 2019ko urriak 13, bbc.com (Noiz kontsultatua: 2022-10-27).

## Kanpo estekak

* Japoniako Errugbi Federazioaren webgunea (Japonieraz) (Ingelesez)
* Datuak: Q1122433
* Multimedia: Japan national rugby union team / Q1122433
# Juan Mari Bengoetxea

Juan Mari Bengoetxea, goitizenez Bengoetxea III.a (Ezkurra, Nafarroa Garaia, 1953ko irailaren 10a) esku huskako pilotari profesional ohia da. Aurrelari jokatu ohi zuen. Nahiz eta Ezkurran jaioa izan, umetatik Leitzan bizi izan da. Familiakoak ditu esku huskako beste pilotari batzuk ere: bere anaia Mikel Bengoetxea Bengoetxea IV.a eta iloba Oinatz Bengoetxea Bengoetxea VI.a.
1972ko Esku Huskako Buruz Buruko Afizionatu Txapelketa bereganatu zuen. Bere ibilbide profesionalean buruz buruko txapelketa nagusia birritan irabazi zuen: 1978an eta 1979an. Gainera, 1979ko binakako txapelketa nagusia ere bereganatu zuen.

## Esku Huskako Buruz Buruko Pilota Txapelketa Nagusiko finalak

| Urtea | Txapelduna | Txapeldunordea | Tantoak | Pilotalekua |
| 1978 | Bengoetxea III.a | García Ariño IV.a | 22-13 | Anoeta |
| 1979 | Bengoetxea III.a | García Ariño IV.a | 22-10 | Ogueta |

## Esku Huskako Binakako Pilota Txapelketa Nagusiko finalak

| Urtea | Txapeldunak | Txapeldunordeak | Tantoak | Pilotalekua |
| 1979 | Bengoetxea III.a - Gorostiza | Pierola II.a - Maiz II.a | 22-15 | Anoeta |
* Datuak: Q3754960
# Juan Mari Jauregi

Juan Mari Jauregi Apalategi (Legorreta, Gipuzkoa, 1951 – Tolosa, Gipuzkoa, 2000ko uztailaren 29a) politikaria izan zen, Gipuzkoako Gobernadore Zibila (1994–1996) eta PSE-EEko zinegotzi Tolosako udalean (1987–1994). ETAk tiroz erail zuen.

## Bizitza

Legorretatik Bilbora, Deustuko Unibertsitatera, Soziologia ikasketak egitera joan zen, eta, Basauriko espetxean espetxeratuta bitan egon eta gero, ETA alde batera uztea eta PCEko militantea egitea erabaki zuen 1973. urtean. Hortik, PSEra pasatu zen 1980ko hamarkadaren bukaeran.
Tolosan zinegotzi eta Batzar Nagusietan batzarkide izan zen. Gero, 1994ko irailean, Espainiako Justizia eta Barne Ministroa Juan Alberto Belloch zelarik, Gipuzkoako Gobernu Zibilaren buruzagitza hartu zuen. Bi xede jarri zizkion bere eginbideari: alde batetik, ETAren jardun armatuarekin bukatzea; bestetik, Espainiako segurtasun-indarren jarduna Hego Euskal Herrian zuzenbide-estatuaren bidetik eramatea. Horren harrira, Lasa eta Zabala familien abokatuak propio eskatuta, Espainiako Auzitegi Nazionalera joan zen deklaratzera, Madrila, Galindoren auzian, eta Margarita Roblesek (orduko Justizia eta Barne ministerioaren estatu idazkaria) eta Enrique de Federicok (orduko Polizia Judizialaren komisario nagusia) Euskal Herriko gatazka konpontzeko irekitako bideari bultzada eman zion.
1996an Euskal Herria utzi eta Txilera joan zen bizitzera. Urte horretan PSOEk Espainiako hauteskunde orokorrak galdu zituen. Garai horretan, Jauregik Espainiako Barne Ministro Jaime Mayor Orejari Euskal Herritik kanpo egitekoren bat aurkitzeko eskatu zion. Halaxe, Aldeasa enpresan lan egiten hasi zen. Hasiera batean Kanarietara joan zen, baina, karguz igo zutenean, Txilera joan zen. Han Hego Amerikako Aldeasako buru izendatu zuten. Baina 2000ko uztailaren 29an, Euskal Herrira eta zehazki Tolosara egindako bidaia batean, bertako Fronton kafetegian zegoela, ETAko Buruntza komandoko bi gizon inguratu zitzaizkion, eta haietako batek bi tiro egin zizkion buruan. Handik ordu eta erdira hil zen.
Juan Mari Jauregiren alarguna Maixabel Lasa da, Eusko Jaurlaritzako Terrorismoaren Biktimei Laguntzeko zuzendari ohia.

## Erreferentziak

* ↑ https://elpais.com/diario/2000/07/30/espana/964908011_850215.html
* ↑ (Gaztelaniaz) Gil, Lorena. (2010-07-25). «Una década de ausencias» Diario Vasco.
* Datuak: Q21501355
# Juan Mari Juaristi

Juan Mari Juaristi izenarekin honako bi pertsonak ezagutzen dira:
* Juan Mari Juaristi Balentziaga, bertsolaria
* Juan Mari Juaristi Lizarralde, EAJko politikaria
# Juan Mari Atutxa (argipena)

Juan Mari Atutxa honako pertsona hauen izena da:
* Juan Mari Atutxa Mendiola (Areatza, 1941), politikari jeltzalea.
* Juan Mari Atutxa Egiraun (Dima, 1959) euskal idazlea.
# Juan Mari Atutxa Egiraun

    Artikulu hau idazleari buruzkoa da; politikari jeltzalea gaitzat duena beste hau da: «Juan Mari Atutxa»
Juan Mari Atutxa Egiraun (Dima, Bizkaia, 1959ko martxoaren 26a - ) euskal idazlea da.

## Lanak
### Narrazioa

* Oilarraren kukurrua (1991, Arabako Foru Aldundia)

### Nobela

* Arrosa zimeldua (1984, Elkar)
* Sugarra bizirik (1986, Elkar)
* Hudoak Eguzkiloretzan (1992, Bizkaiko Foru Aldundia)

## Ikus, gainera

* Juan Mari Atutxa
* Bizkaiko idazleen zerrenda

## Kanpo loturak

* Juan Mari Atutxa literaturaren zubitegian
* Datuak: Q12261038
# Juan Mari Etxabe

Juan Mari Etxabe Ezponda (Oiartzun, 1966ko abenduaren 13a) traineru estropadetako arraunlaria eta entrenatzailea da, hamaika Kontxako Bandera, bi TKE Liga eta bost Euskotren Liga irabazi dituena besteak beste.

## Kirol ibilbidea

Pasai Donibaneko harrobian hasi zen arraunean. Taldea bitan banatu zenean Donibaneko Arraunlariak taldean aritu zen taldea desegin zen arte. San Juango traineruetan lau Kontxako Bandera irabazi zituen, 1986, 1988, 1990 eta 1995ean.
2002an arraunean egiteari utzi zion baina 2004an Urdaibaik fitxatu zuen eta TKE Liga irabazi zuen. Ondoren Castro Urdialesen aritu zen eta bi Kontxa eta Liga bat eskuratu zituen. Hasieran Jose Luis Kortaren esanetara aritu zen arraunlari eta 2008an haren tokia hartu zuen. 2009an lortu zuen TKE Liga irabaztea, bigarrenari 37 puntutako aldea aterata.
2014an emakumezkoen arraunean entrenatzaile hasi zen. Hiru urte egin zituen Bateleren taldean eta dena irabazi zuen, 3 Kontxa eta 3 Liga. 2016a amaitzean gizonezkoen traineruaren ardura hartu zuen.
2020an emakumezkoen arraunera itzuli zen, Donostiako Arraun Lagunak taldera. Kontxa bat eta bi Liga irabazi ditu eta Euskadiko Txapelketa ere birritan.

### Taldeak

Hona hemen arraunean eta entrenatzen ibili izan den taldeen hurrenkera.
| Taldea | Denboraldia/k |
| San Juan | 1985-1991 |
| Donibaneko Arraunlariak | 1992-2001 |
| San Juan | 2002 |
| Bermeo Urdaibai | 2004 |
| Castro Urdiales | 2005-2009 |
| Santurtzi | 2010-2011 |
| Bermeo Urdaibai | 2012 |
| San Juan (emakumezkoak) | 2014-2016 |
| San Juan (gizonezkoak) | 2017-2020 |
| Arraun Lagunak (emakumezkoak) | 2021- |

## Palmaresa

* Kontxako Bandera (12):
** San Juan: 1986, 1988, 1990
** Donibaneko: 1995.
** Castro Urdiales: 2006, 2008.
** San Juan (emakumezkoak): 2014, 2015, 2016.
** Arraun Lagunak (emakumezkoak): 2021, 2023, 2024.
* Txapelketak:
** Espainiako Traineru Txapelketa (1): 1991.
** Euskadiko Traineru Txapelketa (5): 1990, 2014, 2016, 2021, 2022.
** Kantabriako Traineru Txapelketa (3): 2005, 2008, 2009
* Ligak:
** Euskal Liga (1): 1995.
** TKE Liga (2): 2004, 2009.
** Emakumezkoen Traineru Liga (5): 2014, 2015, 2016, 2021, 2023.

## Erreferentziak

* ↑ (Gaztelaniaz) «Juan Mari Etxabe sustituye a Korta al frente de Castro» El Diario Vasco 2006-09-18 (Noiz kontsultatua: 2023-06-25).
* ↑ (Gaztelaniaz) «San Juan tenía la dirección en casa» El Diario Vasco 2016-10-16 (Noiz kontsultatua: 2023-06-25).
* ↑ (Gaztelaniaz) «Juan Mari Etxabe abandona San Juan para incorporarse a Arraun Lagunak» El Diario Vasco 2020-02-19 (Noiz kontsultatua: 2023-06-25).

## Kanpo estekak

* Datuak: Q119947711
# Juan Mari Juaristi Balentziaga

Juan Mari Juaristi (Zarautz, Gipuzkoa, 1959) euskal bertsolaria da. Zarautzen jaio bazen ere, Gasteizen Euskal Filologian lizentziatu eta bertan bizi da. Hainbat urtetan Gasteizko Koldo Mitxelena institutuan euskara irakaslea izan eta gero, IRALEn ari da irakasle lanetan gaur egun.
Prudentzio Deuna sariketan eta Arabako Bertsolari Txapelketan parte hartu du, gehienetan finaleraino helduz.

## Kanpo estekak

* Juan Mari Juaristi
* Datuak: Q12261041